USAs Grand Prix 2013
USAs Grand Prix 2013 (offisielt navn:"2013 Formula 1 United States Grand Prix") var et Formel 1-løp som ble arrangert 17. november 2013 på Circuit of the Americas i Austin, Texas. Det var den attende runden av Formel 1-sesongen 2013 og 42. gang at USAs Grand Prix ble arrangert. Løpet ble vunnet av Red Bulls Sebastian Vettel, som tok sin åttende seier på rad denne sesongen, og med det slo han Michael Schumachers rekord fra 2004 med syv løpsseire på rad. De øvrige pallplassene ble tatt av Romain Grosjean i Lotus på andre og Vettels teamkollega Mark Webber på tredje.